10.2.2005 Euroopa Liidu Teataja L 38/1 II (Aktid, mille avaldamine ei ole kohustuslik) NÕUKOGU NÕUKOGU OTSUS, of 22. november 2004, ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelise assotsiatsioonilepingu lisaprotokolli alla kirjutamise ja ajutise kohaldamise kohta, et võtta arvesse Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemist Euroopa Liiduga (2005/106/EC) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 310 koostoimes artikli 300 lõike 2 esimese lõigu esimese ja teise lausega, võttes arvesse 2003. aasta ühinemisakti, eriti selle artikli 6 lõiget 2, võttes arvesse komisjoni ettepanekut ning arvestades järgmist: (1) 2003. aasta 22. detsembril volitas nõukogu komisjoni Euroopa Ühenduse ja selle liikmesriikide nimel pidama Tšiiliga läbirääkimisi ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelise assotsiatsioonilepingu lisaprotokolli üle, et võtta arvesse uute liikmesriikide ühinemist Euroopa Liiduga. (2) Nimetatud läbirääkimised on lõpetatud ja lisaprotokoll parafeeriti 30. aprillil 2004. aastal. (3) Lisaprotokoll tuleks ühenduse ja liikmesriikide nimel alla kirjutada ning selle teatud sätete ajutine kohaldamine tuleks heaks kiita võimalusega sõlmida see hilisemal kuupäeval, ON VASTU VÕTNUD JÄRGMISE OTSUSE: Ainus artikkel 1. Nõukogu eesistuja on käesolevaga volitatud määrama isiku(d), kellel on õigus Euroopa Ühenduse ja selle liikmesriikide nimel alla kirjutada ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahel sõlmitud assotsiatsioonilepingu lisaprotokollile, et võtta arvesse Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemist Euroopa Liiduga. Lisaprotokolli tekst on lisatud käesolevale otsusele.